Diari Oficial de la Generalitat Valenciana


Sumari del DOGV 8475, del 30-01-2019 (2019/331)

Notificació de la sentència dictada en el procediment de mesures cautelars número 1870/2016.
--------------------------------------------------------------------------------------------

### Dades del document

Número de DOGV
:   8475

Data del DOGV
:   30-01-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/331


Organisme emissor
:   Jutjat de Primera Instància Número 11 d'Alacant

Tipus de document
:   Edicte

Notificació de la sentència dictada en el procediment de mesures cautelars número 1870/2016. [2019/331]  
En aquest procediment seguit a instàncies de Francisco Javier Senent Blanco contra herència jacent de Pascual Moreno Giménez, s'ha dictat la interlocutòria número 83/2018, la part dispositiva de la qual és del tenor següent:  
  
«Interlocutòria número 83/2018  
Alacant, 13 de març de 2018  
Part dispositiva  
Estime la sol·licitud de mesura cautelar formulada pel demandant Francisco Javier Senent Blanco, representat pel procurador dels tribunals José Luis Córdoba Almela contra la demandada herència jacent de Pascual Moreno Giménez, dispose l'adopció, inaudita part, de la mesura cautelar d'embargament preventiu sobre la finca registral número 17.523 de Registre de la Propietat número 5 d'Alacant, propietat de Pascual Moreno Giménez a fi d'assegurar a favor de Francisco Javier Senent Blanco, la reclamació judicial de la suma de 55.147,28 - de principal, que durà a terme mitjançant la corresponent demanda de judici ordinari, a entaular contra l'herència jacent i/o ignorats hereus de Pascual Moreno Giménez, en el termini de 20 dies a comptar des del següent a la notificació d'aquesta resolució; prèvia prestació per l'actora d'una caució per import de 300,00 euros, en el termini de cinc dies a comptar des de la notificació d'aquesta resolució, mitjançant el seu ingrés en efectiu metàl·lic en el compte de dipòsits i consignacions d'aquest jutjat.  
Quan s'efectua aquest ingrés i s'acredite fefaentment, una vegada verificada la idoneïtat i suficiència de la caució, ex. article 737 de la Llei d'enjudiciament civil, procediu d'ofici al seu compliment immediat fent ús dels mitjans que foren necessaris, inclosos els previstos per a l'execució de les sentències; i si l'acordat fora l'embargament preventiu es procedirà conforme al que es preveu en els articles 584 i següents per als embargaments decretats en el procés d'execució, però sense que el deutor estiga obligat a la manifestació de béns que disposa l'article 589. Les decisions sobre millora, reducció o modificació de l'embargament preventiu hauran de ser adoptades, si escau, pel tribunal; ex. article 738 de la LEC.  
A tal fi, lliureu un manament dirigit al registrador de la propietat número 5 d'Alacant, al qual s'adjuntarà testimoniatge íntegre d'aquesta resolució, a fi que procedisca a l'anotació de l'embargament preventiu travat sobre la citada finca registrada, per a respondre de la suma de 55.147,28 euros, a favor de Francisco Javier Senent Blanco.  
- Feu saber a l'actora que, en aquest cas, la mesura cautelar que s'ha acordat quedarà sense efecte si la demanda no es presentara davant aquest mateix Jutjat de Primera Instància número 11 d'Alacant, en els 20 dies següents a la seua adopció; en aquest cas, el lletrat de l'Administració de justícia podrà acordar d'ofici, mitjançant decret, que s'alcen o revoquen els actes de compliment que hagueren sigut realitzats, condemnar el sol·licitant a costes i declarar que és responsable dels danys i perjudicis que haja produït al subjecte respecte del qual es van adoptar les mesures.  
- No pertoca fer cap pronunciament sobre les costes processals causades en aquest procediment, sense perjudici de les quals resulten en cas d'oposició a les mesures cautelars acordades per mitjà d'aquesta resolució.  
Notifiqueu aquesta resolució a les parts i feu-los saber que en contra no es pot interposar cap recurs, si bé el demandat podrà formular oposició en el termini de 20 dies, comptats des de la notificació de l'acte que acorda la mesura cautelar ex. articles 739 et seq. de la Llei d'enjudiciament civil, i podrà esgrimir com a causes els fets i raons que s'oposen a la procedència, requisits, abast, tipus i altres circumstàncies de les mesures efectivament acordades, sense cap limitació; també podran oferir caució substitutòria, conforme al que es disposa en el capítol V del títol VI de la LEC.  
  
Així ho pronuncia, mana i signa José Francisco Bernal Alcover, magistrat jutge del Jutjat de Primera Instància número 11 d'Alacant.  
Atés que el demandat, herència jacent de Pascual Moreno Giménez, es troba en parador ignorat, s'expedeix aquest edicte perquè servisca de notificació de forma deguda.  
  
Alacant, 26 de novembre de 2018.- El lletrat de l'Administració de justícia: Antonio Rufas Tenas.